ट्रक में मिले 9 पशु, 2 की मौत लोगों ने ट्रक को लगाई आग
जीटीरोड पर रेस्ट हाउस के पास ट्रक में सवार दो पशुओं की मौत से गुस्साए लोगों ने ट्रक को आग के हवाले कर जमकर बवाल काटा। लोगों का कहना है कि ट्रक में सवार दर्जनभर पशुओं को तस्करी के लिए यूपी ले जाया जा रहा था। गुस्साई भीड़ ने ट्रक चालक एक अन्य व्यक्ति को पुलिस के हवाले कर दिया। पुलिस ने ट्रक चालक सहित दो लोगों के खिलाफ मामला दर्ज कर जांच शुरू कर दी है, इसके साथ ही पुलिस ने ट्रक को आग लगाने वाले अज्ञात लोगों के खिलाफ मामला दर्ज कर छानबीन शुरू कर दी है।
येथा मामला
मंगलवारजीटी रोड स्थित पीडब्ल्यूडी रेस्ट हाउस के पास एक ट्रक खराब हालत में खड़ा था, तो कुछ लोगों को ट्रक में पशु तस्करी का संदेह हुआ और बवाल काटना शुरू कर दिया। देखते ही देखते सैकड़ों की संख्या में युवा मौके पर एकत्रित हो गए और जब ट्रक की जांच की गई तो ट्रक में 6 कटड़ी 3 भैंस ठूंसकर भरी हुई थी, जिनमें से दो पशुओं की मौत हो चुकी थी। लोगों ने ट्रक चालक पशुओं के मालिक के साथ मारपीट शुरू कर पशुओं को ट्रक से नीचे उतारा। सूचना मिलते ही पुलिस मौके पर पहुंच गई और दोनों आरोपियों को हिरासत में लेकर पुलिस स्टेशन पहुंची। इतने में ही, गुस्साई भीड़ ने ट्रक को आग के हवाले कर दिया। इतना ही नहीं, ट्रक के टायरों में आग लगने के कारण एक के बाद एक टायर जोरदार धमाके के साथ फटने लगे। पुलिस और फायर बिग्रेड की गाड़ी मौके पर पहुंची और आग पर काबू पाया। पुलिस ने ट्रक चालक रोहित और अज गुरदासपुर के खिलाफ मामला दर्ज कर जांच आरंभ कर दी है। पुलिस जांच अधिकारी नरेश कुमार ने बताया कि ट्रक में पशु ठूंसकर ले जाने के मामले में ट्रक चालक और पशु मालिक के खिलाफ मामला दर्ज कर लिया है, वहीं ट्रक को आग के हवाले करने वाले अज्ञात लोगों के खिलाफ भी मामला दर्ज कर छानबीन आरंभ कर दी है।
घरौंडा. जीटीरोड पर धूं-धूं कर जलता ट्रक। फोटाे| भास्कर
hin_Deva hin_Deva kas_Deva hin_Deva bho_Deva